สวัสดีค่ะขอสอบถามหน่อยค่ะ พอดีว่าหนูทานยาคุม28แล้วลืมกิน2ครั้ง ครั้งแรก 2แถวบน ครั้งสอง 2แถวล่าง บางครั้งก็กินไม่ตรงเวลา แล้วมี เพศสัมพันธ์วันที่22ช่วงยาเม็ดที่16 พอวันหลังมีเพศพันธ์เลือดก็ออกประมาก4วันแล้วค่ะ ทั้งๆท่ียังกินยาคุมไม่ได้ แบบนี้จะเป็นอะไรมั้ยค่ะ
สวัสดีค่ะ ยาคุมกำเนิดแบบแผงรายเดือนจำนวน 28 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้การลืมกินยาไป 2 เม็ดนั้น แนะนำการกินชดเชยในเม็ดล่าสุดทันทีที่นึกได้ ซึ่งอาจต้องรับประทานยาคุมกำเนิด 2 เม็ด ภายในวันเดียว โดยไม่ต้องรับประทานยาคุมเม็ดอื่นที่ลืมกินไปก่อนหน้านั้นอีกโดยหากลืมกินยา แต่ได้มีการชดเชยอย่างถูกต้อง โอกาสตั้งครรภ์ยังมีได้น้อยมาก แต่หากลืมกิน แต่ไม่ได้กินชดเชยเข้าไปนั้น มีโอกาสตั้งครรภ์ได้มากขึ้น การมีเลือดออกขณะใช้ยาคุมอยู่อาจจะเกิดจาก ผลข้างเคียงจากการใช้ยาคุมกำเนิดเอง หรือเป็นเลือดจากสาเหตุอื่นๆเช่น การติดเชื้อหรือมีเนื้องอกในอวัยวะสืบพันธุ์เพศหญิงแต่โดยปกติแล้ว ยาคุมแบบ 28 เม็ดจะมีฮอร์โมนแค่ 21 เม็ดแรก พอกินยาที่เป็นฮอร์โมนหมด ในช่วงที่กินเม็ดแป้ง 7 เม็ดจะเป็นช่วงที่มีประจำเดือนมาค่ะ หากไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ